google/wiki40b huggingface dataset:
सूर्यवंशी

सूर्यवंशी पुराणों के अनुसार प्राचीन भारतवर्ष के सभी क्षत्रीय कुलों(वंशाें)में सर्वश्रेष्ठ क्षत्रियकुल है। भगवान राम इसी कुल मे अवतरित हुए थे।ऐतिहासिक दृष्टि से सूर्यवंश, सत्य, चरित्र, वचनपालन, त्याग, तप व शौर्य का प्रतीक रहा है। भगवान सूर्य के परम तेजस्वी पुत्र वैवस्वत मनु से प्रारम्भ हुआ वंश सूर्यवंश कहलाता है। पुराणों वेदों ग्रंथो में भगवान सूर्य के पुत्र को 'अर्क तनय' नाम से सम्बोधित किया गया है। इन्ही वैवस्वत मनु के पुत्र इक्ष्वाकु से सूर्यवंश का विस्तार हुआ था। अतः सूर्यवंश को इक्ष्वाकुवंश भी कहा जाता है। अयोध्या के सूर्यवंश (इक्ष्वाकुवंश) में रघु नामक परम प्रतापी राजा हुये थे। उन्ही सम्राट रघु का वंश रघुवंश या रघुकुल कहलाता है। इसप्रकार मात्र ऐसा क्षत्रिय वंश है जो सूर्यवंश, इक्ष्वाकुवंश व रघुवंश इन तीनो नामों से जाना जाता है ।कालांतर में इसी वंश में महात्मा बुद्ध ,महावीर जैन का प्रादुर्भाव ।
सुर्यवंशी क्षत्रिय महाराजा भी हुए जैसे सुर्यवंशी सम्राट मांधाता महाराज 
श्री राम भी सुर्यवंशी है ।<वाल्मिकि रामायण>,<पुराण>

रामचरित मानस

तुलसीदास रचित राम चरित मानस सूर्यवंश से संबंधित महत्वपूर्ण ग्रन्थ है।इसमें श्रीराम का जीवन चरित है।
एलाबेल का टॉवर

एलाबेल का टॉवर (जिसे टॉवर 13, या कुबेत अल 'अरुस भी कहा जाता है)   सीरिया में प्राचीन शहर पलमीरा के पास एक चार मंजिला बलुआ पत्थर टावर मकबरा था। यह टावर पलमीरा की शहर की दीवारों के बाहर कई क्षेत्रों में से एक था, जो कि टॉब्स की घाटी के नाम से जाना जाता था। टावरों के इतिहास में टावर महत्वपूर्ण था: 1 शताब्दी ईस्वी के शुरुआती चीनी रेशम यार्न के टुकड़े टावर की कब्रों में पाए गए थे। टावर को इस्लामी राज्य इराक और लेवेंट, की आतंकियों द्वारा अगस्त 2015 में विस्फोटकों का उपयोग करके ध्वस्त कर दिया गया था
सूक्ष्‍म, लघु और मध्‍यम उद्यम विकास अधिनियम, 2006

सूक्ष्‍म, लघु और मध्‍यम उद्यम विकास, अधिनियम 2006 को सूक्ष्‍म, लघु और मध्‍यम उद्यम क्षेत्र की तथा इनके साथ संबंधी या अनुषंगी मामलों प्रतिस्‍पर्द्धा और प्रोत्‍साहन एवं विकास की सुविधा प्रदान करने हेतु लागू किया गया है। इसके लिए इसमें विशिष्टि कोशों की स्‍थापना, विशेष योजनाओं / कार्यक्रमों की अधिसूचना, प्रगतिशील ऋण नीतियां और प्रथाएं, इन उद्यमों के उत्‍पादों और सेवाओं के प्रापण में सरकार की प्राथमिकता, इनकी समस्‍याओं के शमन के लिए और अधिक प्रभावी प्रक्रियाविधियां अपनाना आदि शामिल है। यह उद्यम की संकल्‍पना को मान्‍यता देने के लिए अब तक का पहला कानूनी ढांचा प्रदान करता है, जिसमें विनिर्माण (किसी उद्योग से संबंधित वस्‍तुओं का निर्माण / उत्‍पादन दोनों शामिल हैं) और सेवा (जो सेवाएं प्रदान करने / देने में संलग्‍न हैं) इकाइयां शामिल हैं। इस अधिनियम के तहत उद्यम के तीन स्‍तर सूक्ष्‍म, लघु और मध्‍यम को पहली बार परिभाषित किया गया है। इस अधिनियम में राष्‍ट्रीय स्‍तर पर सभी पणधारियों के वर्गों के संतुलित प्रतिनिधित्‍व सहित राष्‍ट्रीय स्‍तर पर वैधानिक परामर्शी प्रक्रिया प्रदान की गई है जो विशेष रूप से सलाहकारी कार्यों की व्‍यापक परास के साथ इन उद्यमों के लिए उपयोगी है।
कालमेह ज्वर

परिचय

इस रोग में रक्त के कणों में से तीव्रता से हीमोग्लोबिन पृथक् हो जाता है (hemolysis), जिससे मूत्र काला हो जाता है, ज्वर आ जाता है, कामला और रक्तन्यूनता हो जाती है तथा वमन होने लगता है। ज्वर प्राय: सर्दी लगने पर होता है। कमर में पीड़ा और आमाशय में कुछ कष्ट हो जाता है। २४ घंटे में रक्त में ५० प्रतिशत की कमी हो जाती है और रक्तचाप कम हो जाता है। 
रोग के दो रूप होते हैं—मृदु और तीव्र। मृदु में ज्वर जाड़ा लगकर आता है। मूत्र में रक्त होता है। ज्वर बहुत तीव्र नहीं होता। रोगी तीन चार दिन में ठीक हो जाता है और तब मूत्र निर्मल हो जाता है। तीव्र रूप में ज्वर बड़ी तीव्रता से आता है और बहुत अधिक हो जाता है। मस्तिष्क ठीक काम नहीं करता, रोगी मूर्छित हो जाता है (uremia) और अन्त में उसकी मृत्यु हो जाती है।
कालमेह ज्वर अधिकतर उन्हीं स्थानों में होता है जहाँ मलेरिया उग्र रूप में बराबर पाया जाता है, जैसे भारतवर्ष, उष्ण अफ्रीका, दक्षिण-पूर्वीय यूरोप, दक्षिणी अमरीका और दक्षिण-पूर्वीय ए॰िया तथा न्यूगाइना आदि।
यदि रोगी के रक्त की परीक्षा आक्रमण के आरम्भ में की जाए॰तो उसमें घातक तृतीयक मलेरिया के जीवाणु मिल जाते हैं। कहा जाता है कि कालमेह ज्वर कुनैन और कैमोक्वीन अधिक काल तक देने से हो जाता है। रिलैप्सिंग ज्वर और पीत ज्वरय से इसका भेद समझना चाहिए।

चिकित्सा

रोगी को बिस्तर पर रखना चाहिए। जब मलेरिया ज्वर हो तब उसकी पूर्ण चिकित्सा करनी चाहिए॰और कुनैन आवश्यक से अधिक मात्रा में न देकर पैत्युड्रिन का उपयोग करना चाहिए।
तुमको ना भूल पायेंगे (2002 फ़िल्म)

कहानी

वीर ठाकुर (सलमान खान) अपने पिता कुणाल सिंह (शरत सक्सेना) और माँ ठकुराइन गीता (निशिगंधा वद) के साथ एक छोटे से गाँव में रहता है। वो और उसकी दोस्त मुस्कान (दीया मिर्ज़ा) एक दूसरे से प्यार करते रहते हैं। उन दोनों के परिवार वाले भी शादी के लिए अपनी सहमति दे देते हैं। लेकिन एक दिन अचानक वीर को कुछ दृश्य दिखने लगते हैं, जो उसे याद भी नहीं कि कभी उसके साथ हुए भी थे। उसे पता चलता है कि वो लड़ाई की काफी सारी तकनीक जानता है। पर कोई भी इस बारे में उसे कुछ नहीं बता पाता है।
मेघालय उच्च न्यायालय

मेघालय उच्च न्यायालय भारत के मेघालय राज्य का उच्च न्यायालय हैं |
ऊँचाई (विमानन)

ऊँचाई (Altitude) किसी बिंदु या वस्तु का समुद्र तट से उत्थापन होता है। विमानन में यह फ़ीट में नापा जाता है।
वातावरण दबाव ऊँचाई बढ़ने के साथ घटता है। यही सिद्धांत ऊँचाई नापने वाले उपकरण अल्टीमीटर में प्रयोग होता है। यह मूलतः एक बैरोमीटर होत है, यानी दबाव मापी उपकरण, जिस पर दबाव के बजाय ऊँचाई का अंकन किया होता है, दबाव के सापेक्ष ऊँचाई के बराबर। ऊँचाई पर दबाव कम होने के कारण ही वहां आक्सीजन की कमी होती है।
अद्वैत आश्रम

अद्वैत आश्रम रामकृष्ण मठ की एक शाखा आश्रम और प्रकाशन विभाग हे जो भारत के उत्तराखण्ड राज्य के चम्पावत जिले में मायावती नामक स्थान पर स्थित है।
यह स्थान समुद्र तट से ६४०० फीट ऊंचाई पर टनकपुर रेलवे स्टेशन से ८८ किमी तथा काठगोदाम रेलवे स्टेशन से १६७ किमी दूर चम्पावत जिले के अंतर्गत लोहाघाट नामक स्थान से उत्तर पश्चिम जंगल में ९ किमी पर है, देवदार, चीड़, बांज व बुरांश की सघन वनराजि के बीच अदभुत नैसर्गिक सौन्दर्य के मध्य मणि के समान यह आश्रम आगंतुकों को निर्मल शान्ति प्रदान करता है। यह आश्रम रामकृष्ण मिशन के अंग्रेजी और हिन्दी  पुस्तकों का एक प्रमुख प्रकाशक हैं ।  प्रकाशन विभाग का कार्यालय कोलकाता में स्थित हैं ।
स्वामी विवेकानन्द की प्रेरणा से उनके संन्यासी शिष्य स्वामी स्वरूपानंद और अंग्रेज शिष्य कैप्टन जे एच सेवियर और उनकी पत्नी श्रीमती सी ई सेवियर ने मिलकर १९ मार्च १८९९ में इसकी स्थापना की थी। सन् १९०१ में कैप्टन जे एच सेवियर के देहांत का समाचार जानकर स्वामी विवेकानंद श्रीमती सेवियर को सांत्वना देने के निमित्त मायावती आये थे। तब वे इस आश्रम में ३ से १८ जनवरी तक रहे। कैप्टेन की मृत्यु के पंद्रह वर्ष बाद तक श्रीमती सेवियर आश्रम में सेवाकार्य करती रहीं। 
स्वामी विवेकानंद की इच्छानुसार मायावती आश्रम में कोई मंदिर या मूर्ति नहीं है इसलिए यहाँ सनातनी परम्परानुरूप किसी प्रतीक की पूजा नहीं होती। सांय काल मधुर वाणी में सामूहिक रूप से संगीत वाद्यों के साथ राम नाम संकीर्तन होता है।
१९०३ में यहाँ एक धर्मार्थ रूग्णालय की स्थापना की गई, जिसमें गरीबों की निशुल्क चिकित्सा की जाती है। यहाँ की गौशाला में अच्छी नस्ल की स्वस्थ्य गायें हैं, यात्रीगण इनके शुद्ध, ढूध का रसास्वादन प्रात: नाश्ते के समय और रात्रि भोजन के उपरांत ले सकते हैं।
आश्रम में १९०१ में स्थापित एक छोटा पुस्तकालय भी है, जिसमें अध्यात्म व् दर्शन सहित अनेक विषयों से सम्बद्ध पुस्तकें संकलित हैं।
आश्रम से लगभग दो सो मीटर दूर एक छोटी अतिथिशाला भी है, जहां बाहर से आने वाले साधकों के ठहरने की व्यवस्था है।
प्रबुद्ध भारत पत्रिका का प्रकाशन यहीं से आरम्भ हुआ।
२१२१ ईसा पूर्व

२१२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जगद्गुरु

जगद्गुरु (जगत् + गुरु) का अर्थ है - 'विश्व का गुरु'। इस शब्द का सनातन धर्म में खूब प्रयोग होता है। पारंपरिक रूप से यह एक पदवी है जो वेदान्त सम्प्रदाय के आचार्यों को दी जाती थी। भारत में विदेशियों के अधिकार के पूर्व (ग्यारहवीं-बारहवीं शताब्दी के पूर्व) भारत को 'जगद्गुरु' का अघोषित दर्जा मिला हुआ था।
प्रतिपाल सिंह

जीवनी

ठाकुर प्रतिपाल सिंह राठौर का पैतृक गांव फर्रूखाबाद जिले में मौधा था। लेकिन पिता की मृत्यु के पश्चात उन्होंने अपनी ननिहाल कुर्रियाकलां को अपनी कर्मभूमि बना लिया। सबसे पहले वह 1947 में जिला परिषद के सदस्य चुने गए। 1952 के पहले विधान सभा चुनाव में वह जमौर विधान सभा क्षेत्र (अब ददरौल) से एमएलए चुने गए।
1957 में उन्होंने कांग्रेस पार्टी से एमपी का टिकट मांगा लेकिन पूर्व मुख्यमंत्री चंद्रभानु गुप्ता ने उनका टिकट कटवा दिया और उन्होंने गुस्से में आकर कांग्रेस पार्टी छोड़ दी। वह पार्टी से बगावत करके प्रजा सोसलिस्ट पार्टी से चुनाव लड़े। तत्कालीन मुख्यमंत्री पंडित गोविंदबल्लभ पंत के करीबी होने के कारण वह 1952 से 57 तक वे जिला परिषद के अध्यक्ष भी रहे।
ठाकुर प्रतिपाल सिंह जिले के ऐसे स्वतंत्रता संग्राम सेनानियों में से थे जिन्होंने कभी पेंशन नहीं ली। आजादी की लड़ाई में वह पंडित जवाहर लाल नेहरू के साथ बरेली जेल में कैद रहे। इंदिरा गांधी हर बार उन्हें दिल्ली बुलाती थीं। महात्मा गांधी के विचारों से प्रभावित होकर उन्होंने कुर्रियाकलां में गांधी विचार प्रचार माध्यमिक विद्यालय भी खोला जोकि जिले का प्रमुख शिक्षा केन्द्र था। ठाकुर प्रतिपाल सिंह का 28 अक्टूबर 1986 को निधन हो गया। अब उनके चार बेटों का परिवार है। लेकिन राजनीति से दूर हैं पौत्र आलोक कुमार सिंह भाजपा से जुड़कर राजनीति में हैं। वर्तमान में वह उत्त्तर प्रदेश राज्य निर्माण सहकारी संघ के उपसभापति हैं ।
मदीना गुलगुन

मदीना गुलगुन (अज़रबैजान: Mədinə Gülgün), जन्म नाम मदीना नुरुल्ला क़िज़ी अलकबरज़ादेह (17 जनवरी 1926, बाकू - 17 फरवरी 1991, बाकू), एक ईरानी-अज़रबैजान कवि थी।

प्रारंभिक जीवन और राजनीतिक भागीदारी

गुलगुन का जन्म एक ईरानी अज़ेरी मजदूर के परिवार में हुआ था और बाकू में प्राथमिक और मध्य विद्यालय शिक्षा पूरी की थी। 1938 में, अपनी ईरानी नागरिकता के कारण विदेशी माने जाने के कारण, उनके परिवार को सोवियत संघ छोड़ने के लिए मजबूर किया गया और वह गुलगुन पिता के गृहनगर अर्दबील में चली गई। ग्रेजुएशन करने के बाद मदीना गुलगुन ने एक स्थानीय फैक्ट्री में एक एटर के रूप में काम किया और अज़री भाषा के अख़बारों अजरबैजान और वतन योलुंडा के लिए एक रिपोर्टर के रूप में काम किया। 1940 के दशक में, वह तबरीज़ में अज़रबैजान डेमोक्रेटिक पार्टी की सदस्य बन गईं और ईरानी अजरबैजान में सोवियत समर्थित कम्युनिस्ट आंदोलन में शामिल हो गईं, जिसके कारण अल्पकालिक अज़रबैजान पीपुल्स सरकार की स्थापना हुई। सरकार के पतन के बाद, उसे और अन्य प्रमुख डेमोक्रेट को सोवियत एजेंसियों की मदद से बाकू में ले जाया गया, जबकि उसके परिवार को निर्वासन में मध्य ईरान भेजा गया था।

कविता

मदीना गुलगुन ने अपनी किशोरावस्था में कविताएं लिखना शुरू कर दिया था। उसका छद्म नाम गुलगुन, जाफ़र जब्बारली के नाटक ओड गलिनी ("द फायर ब्राइड") के नाम से आता है। बाकू में वापस जाने के बाद, उसे अजरबैजान के राज्य शैक्षणिक संस्थान में भर्ती कराया गया, जहां भाषा और साहित्य के अध्ययन किए गए। 1950 में, उन्होंने कवि बलश अज़ेरोग्लू से शादी की। दो बेटों, एराज़ और एतिबार को जन्म देने के बाद, मदीना गुलगुन ने एक प्रकाशन गृह में नौकरी छोड़ दी और खुद को अपने परिवार के लिए समर्पित कर दिया, जबकि कविताएं लिखना जारी रखा (जो बाद में प्रकाशित हुई थी) बाकू, मास्को और तब्रीज़ में)। प्रेम और देशभक्ति उनकी कविता के मुख्य विषय थी। गुलगुन की कुछ कविताएँ (जैसे सैन गैल्माज़ पुराना) भी गीत के बोलों में बनाई गई थीं।
हुमा क़ुरैशी (पत्रकार)

पृष्ठभूमि

हुमा को तीन माह के प्रशिक्षण के बाद 'द ओबजर्वर' ने उन्हें संवाददाता की नौकरी का प्रस्ताव दिया। उन्होंने २०१० में स्वतंत्र पत्रकारिता आरम्भ करने से पहले द गार्डियन के लिए भी पांच वर्षों तक काम किया।
उन्होंने द गार्डियन, द आई, द टाइम्स, वीमन & होम आदि के लिए भी सम्पादकीय लिखे। हुमा ने बीबीसी एशियन नेटवर्क के लिए भी काम किया।
हीरा

हीरा एक पारदर्शी रत्न है। यह रासायनिक रूप से कार्बन का शुद्धतम रूप है। हीरा में प्रत्येक कार्बन परमाणु चार अन्य कार्बन परमाणुओं के साथ सह-संयोजी बन्ध द्वारा जुड़ा रहता है। कार्बन परमाणुओं के बाहरी कक्ष में उपस्थित सभी चारों इलेक्ट्रान सह-संयोजी बन्ध में भाग ले लेते हैं तथा एक भी इलेक्ट्रान संवतंत्र नहीं होता है। इसलिए हीरा ऊष्मा तथा विद्युत का कुचालन होता है। हीरा में सभी कार्बन परमाणु बहुत ही शक्तिशाली सह-संयोजी बन्ध द्वारा जुड़े होते हैं, इसलिए यह बहुत कठोर होता है। हीरा प्राक्रतिक पदार्थो में सबसे कठोर पदा‍र्थ है इसकी कठोरता के कारण इसका प्रयोग कई उद्योगो तथा आभूषणों में किया जाता है। हीरे केवल सफ़ेद ही नहीं होते अशुद्धियों के कारण इसका शेड नीला, लाल, संतरा, पीला, हरा व काला होता है। हरा हीरा सबसे दुर्लभ है। हीरे को यदि ओवन में ७६३ डिग्री सेल्सियस पर गरम किया जाये, तो यह जलकर कार्बन डाइ-आक्साइड बना लेता है तथा बिल्कूल ही राख नहीं बचती है। इससे यह प्रमाणित होता है कि हीरा कार्बन का शुद्ध रूप है। हीरा रासायनिक तौर पर बहुत निष्क्रिय होता है एव सभी घोलकों में अघुलनशील होता है। इसका आपेक्षिक घनत्व ३.५१ होता है। बहुत अधिक चमक होने के कारण हीरा को जवाहरात के रूप में उपयोग किया जाता है। हीरा उष्मीय किरणों के प्रति बहुत अधिक संवेदनशील होता है, इसलिए अतिशुद्ध थर्मामीटर बनाने में इसका उपयोग किया जाता है। काले हीरे का उपयोग काँच काटने, दूसरे हीरे के काटने, हीरे पर पालिश करने तथा चट्टानों में छेद करने के लिए किया जाता है।

दुर्लभ हीरे

हीरा खान से निकाला जाता है और बाद में पॉलिश कर के चमकाया जाता है। १८वीं शताब्दी में दक्षिण अफ्रीका और ब्राजील में हीरों की खानों का पता चलने से पहले तक दुनिया भर में भारत की गोलकुंडा खान से निकले हीरों की धाक थी। लेकिन यहाँ से निकले अधिकांश भारतीय हीरे या तो लापता हैं या विदेशी संग्रहालयों की शोभा बढ़ा रहे हैं। इनमें से एक हीरा ब्रिटेन की महारानी के ताज में जड़ा कोहिनूर भी है। सबसे अधिक वजन वाला हीरा ग्रेट मुगल गोलकुंडा की खान से १६५० में जब निकला तो इसका वजन ७८७ कैरेट था। जो कोहिनूर से करीब छह गुना अधिक था आज यह हीरा आज कहाँ है किसी को पता नहीं। ऐसा ही एक बहुमूल्य हीरा अहमदाबाद डायमंड था जो बाबर ने १५२६ में पानीपत की लड़ाई के बाद ग्वालियर के राजा विक्रमजीत को हराकर हासिल किया था। इस दुर्लभ हीरे को आखिरी बार १९९० में लंदन के क्रिस्ले ऑक्सन हाउस की नीलामी में देखा गया था। द रिजेंट नामक १७०२ के आसपास गोलकुंडा की खान से निकला हीरा ४१० कैरेट था। जो बाद में नेपोलियन के पास पहुँचा। यह हीरा अब १४० कैरेट का हो चुका है और पेरिस के लेवोरे म्यूजियम में रखा गया है। इसी प्रकार ब्रोलिटी ऑफ इंडिया का। ९०.८ कैरेट के ब्रोलिटी जिसे कोहिनूर से भी पुराना बताया जाता है, १२वीं शताब्दी में फ्रांस की महारानी ने खरीदा। आज यह कहाँ है कोई नहीं जानता। एक और गुमनाम हीरा २०० कैरेट का ओरलोव था जिसे १८वीं शताब्दी में मैसूर के मंदिर की एक मूर्ति की आंख से फ्रांस के व्यापारी ने चुराया था। 
कुछ गुमनाम भारतीय हीरे: ग्रेट मुगल (२८० कैरेट), ओरलोव (२०० कैरेट), द रिजेंट (१४० कैरेट), ब्रोलिटी ऑफ इंडिया (९०.८ कैरेट), 
अहमदाबाद डायमंड (७८.८ कैरेट), द ब्लू होप (४५.५२ कैरेट), आगरा डायमंड (३२.२ कैरेट), द नेपाल (७८.४१)
हीरे का कारोबार करने वाली अंतरराष्ट्रीय कंपनी डी बियर्स की सहयोगी इकाई डायमंड ट्रेडिंग कंपनी (डीटीसी) के मुताबिक दुनिया के ९० फीसदी हीरों के तराशने का काम भारत में होता है, ऐसे में यहाँ हीरा उद्योग के फलने-फूलने की अपार संभावनाएँ मौजूद हैं।
२० सितम्बर

20 सितंबर ग्रेगोरी कैलंडर के अनुसार वर्ष का 263वॉ (लीप वर्ष मे 264 वॉ) दिन है। साल मे अभी और 102 दिन बाकी है
विदुषी

विदुषी से अर्थ ऐसी स्त्री से है जो बहुत विद्वान हो। यह शब्द विद्वान का ही स्त्रीलिंग है जैसे 'पंडित' का 'पंडिता' है। 
ऋग्वेद में विदुषी स्त्री को '" ऋषि '" कहते थे।
निम्न विदुषी महिलाओं के नाम वैदिक काल मे मिलते है।
जैसे:-    विश्वआरा,   अपाला ,  घोषा ,  लोपा, मुद्रा, Maitri सिकता,रत्नावाली इत्यादि।
बाड़मेर तेल शोधनागार

बाड़मेर तेल शोधनागार एक योजनाबद्ध शोधनागार है जो राजस्थान के बाड़मेर जिले में बननेवाला है। ये हिंदुस्तान पेट्रोलियम कॉर्पोरेशन लिमिटेड और राजस्थान सरकार का संयुक्त उद्यम है।
सिस्टोसोमियासिस

कारण

यह रोग उस पानी के साथ संपर्क से फैलता है जिसमें परजीवी होतें हैं। ये परजीवी संक्रमित ताजे पानी के घोंघों से फैलते हैं। यह रोग विकासशील देशो के बच्चों में विशेष रूप से आम है, क्योंकि उनके संक्रमित पानी में खेलने की संभावना अधिक है। अन्य उच्च जोखिम समूहों में किसान, मछुआरे तथा दैनिक कार्यो में संक्रमित पानी का उपयोग करने वाले लोग शामिल हैं। यह कृमि संक्रमणसमूह से संबंधित है। व्यक्ति के मूत्र या मल में परजीवी के अंडों की तलाश करके इसका निदान किया जाता है।  इसकी पुष्टि रक्त में रोग के विरूद्ध पैदा हुई ऐंटीबॉडीज़ की खोज करके भी की जा सकती है।

रोकथाम व उपचार

इस रोग की रोकथाम की विधियों में स्वच्छ पानी की उपलब्धता बेहतर करना तथा घोंघों की संख्या को कम करना शामिल है। वे क्षेत्र जहां पर रोग आम हो वहां पर सारे समूहों का प्राज़िक्वांटिल दवा से एक साथ तथा वार्षिक रूप से उपचार किया जाता है। यह संक्रमित लोगों की संख्या को कम करने के लिए किया जाता है और इसीलिए रोग के विस्तार को कम करता है। संक्रमित लोगों के उपचार के लिए प्राज़िक्वांटिल उपचार की अनुशंसा विश्व स्वास्थ्य संगठन द्वारा भी की गयी है।

महामारी विज्ञान

सिस्टोसोमियासिस से पूरी दुनिया में 210 मिलियन लोग प्रभावित हैं और हर वर्ष लगभग 12,000 से 200,000 लोग मर जाते हैं। यह रोग सबसे आम तौर पर अफ्रीका के साथ-साथ एशिया और दक्षिण अमरीकामें पाया जाता है।  70 देशों में 700 मिलियन से अधिक लोग, ऐसे क्षेत्रों में रहते हैं जहां पर यह रोग आम है। परजीवी रोग के रूप में सबसे अधिक आर्थिक प्रभाव डालने वाला सिस्टोसोमियासिस, मलेरिया के बाद दूसरे नंबर का रोग है। प्राचीन काल से 20 वीं सदी के आरंभ तक, मिस्र में सिस्टोसोमियासिस के मूत्र में रक्त को मासिक धर्म का पुरुष संस्करण माना जाता था और लड़कों के लिए इसे यादगार घटना कहा जाता था। इसे उपेक्षित उष्णकटिबंधीय रोगके रूप में वर्गीकृत किया गया है।
परमबोधिसत्त्व

चम्पा राज्य का राजा।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
व्हीट येलो लीफ वाइरस

व्हीट येलो लीफ वाइरस एक विषाणु है।
प्रो रेस्लिंग लीग

प्रारूप

इस प्रतियोगिता में कुल ६ टीमें होती हैं जिनमें १ प्रसिद्ध (आईकन खिलाड़ी) व अन्य ८ खिलाड़ी होते हैं। इन सभी में ५ भारतीय व ४ विदेशी खिलाड़ी होते हैं। साथ ही साथ ५ पुरुष व चार महिला खिलाड़ी भी होनी चाहिए। किसी एक मैच (टाई) में पाँच विदेशी खिलाड़ियों में से सिर्फ चार ही भाग ले सकते हैं।  फाइनल के अलावा हर मुकाबले में ७ बाउट होते हैं (और दो रोके गए श्रेणियाँ (block categories) की होती हैं)। फाइनल में सभी ९ बाउट होते हैं। यानि कुल 18 मुकाबले (15 लीग, 2 सेमीफाइनल, और १ फाइनल) खेला जाता है।
इसमें पाँच भार श्रेणियाँ हैं (57 किग्रा., 65 किग्रा., 74 किग्रा., 97 किग्रा., 125 किग्रा.) पुरुषों के लिये और ४ भार श्रेणीयाँ (49 किग्रा., 53 किग्रा., 58 किग्रा., 69 किग्रा.) महिलाओं के लिये। बाउट शुरू होने से पहले हर टीम एक भार श्रेणी को रोके गए सकती है। लीग सर्वश्रेष्ठ नौ के सिद्धांत पर खेली जाती है और हर बाउट में ३-३ मिनट के २ चरण होते हैं जिनमें ९० सेकेन्ड का अंतराल होता है।

बोली

६ टीमों के खिलाड़ियों को चुनने के लिये ३ नवम्बर को १५९ पहलवानों की बोली लगाई गई। १०१ पहलवानों को किसी ने नहीं खरीदा। हर फ्रैन्चाइज़ी के पास किसी खिलाड़ी को खरीदने के लिये २ करोड़ रुपये खर्च करने की छूट थी। एक आइकन खिलाड़ी का मूल भाव 33 लाख रुपये निर्धारित था। यूक्रेन की ओक्साना हर्हेल को उस दिन सबसे ज्यादा 41.3 लाख रुपये में हरियाणा की टीम ने खरीदा।
भारतीय पहलवानों में योगेश्वर दत्त को 39.70 लाख रुपये में हरियाणा टीम ने और सुशील कुमार को उत्तर प्रदेश की टीम ने 38.20 लाख में खरीदा।

प्रमुख भारतीय खिलाड़ी

1. सुशील कुमार [उत्तर प्रदेश वैरियर्स] [हट गये] 
2. योगेश्वर दत्त [हरियाणा हैमर्स]
3. अमित कुमार [हरियाणा हैमर्स]
4. बजरंग कुमार [बेंगालुरू योद्धाज़]
5. गीता फौगाट [पंजाब रोयल्स]
6. बबीता कुमारी [उत्तर प्रदेश वैरियर्स]
7. गीतिका जाखड़ [हरियाणा हैमर्स]
8. विनेश फौगाट [मंगलायतन विश्वविद्यालय दिल्ली वीर]
9. नरसिंह यादव [बेंगालुरू योद्धाज़]

टीमें

पीडब्ल्युएल के पहले सम्स्करण में ६ भारतीय शहरों की टीमें थीं। पहले हर टीम ने ३ भारतीय पुरुष व २ महिला भारतीय पहलवानों के साथ दो-दो अंतरराष्ट्रीय महिला व पुरुष पहलवानों को लेने का निर्णय लिया। हालाँकि खेल के बाद के हिस्सों में कई खिलाड़ियों ने अपने नाम वापस ले लिये और इस वजह से टीमों को फिर से ना बिके हुए खिलाड़ियों को खरीदने का मौका दिया गया।
मुम्बई गरुड़ा के अलावा हर टीम के प्रमुख (आईकन) खिलाड़ी भारतीय पहलवान हैं।
काजी फजलुल्ला उबैदुल्लाह

क़ाज़ी फजलुल्लाह उबैदुल्लाह, पाकिस्तान के प्रान्त, सिंध के पूर्व राज्यपाल थे।
गद्यानुवाद

गद्यानुवाद अनुवाद का एक प्रकार है जिसमें मूल पद्य का गद्य में अनुवाद किया जाता है। यह माध्यम की भाषा आधारित रूपसापेक्ष अनुवाद है।
अखिल भारतीय मुस्लिम लीग

आधार

उपमहाद्वीप में मुसलमान सरकार का अंत हो चुका था और भाग्य के सितम शरीफ़े के कारण १८५७ के स्वतंत्रता संग्राम में भी मुसलमान हार चुके थे अंग्रेजों ने चूंकि सरकार मुसलमानों से छीनी थी और गदर में भी मुसलमान ही पेश पीस थे इसलिए अंग्रेजों ने मुसलमानों पर ज़ुल्म व सितम की नज़र मज़कोर कर ली लाखों मुसलमानों को बेरहमी से फांसी देकर मौत की घाट उतार दिया गया उनकी जायदाद सब् कर ली गई सरकारी नीतियां कुछ इस तरह तय कीं कि मुसलमानों का कारोबार नष्ट होने लगा वह मुसलमान जो बड़े ईलेशान महलों में शानदार इशरत जीवन व्यतीत करते थे आ ख वही मुसलमान टूटे फूट छोटे छोटे मकानून में रेखा जीवन जीने पर मजबूर हो गए अंग्रेज़ देश में अंग्रेजी शिक्षा चालू कर मुसलमान अपने बच्चों को अंग्रेजी शिक्षा नहीं दूधपीता चाहते थे क्योंकि वह गैर मुस्लिम आस्ताज़ह अपने बच्चों का प्रशिक्षण नहीं करवाना चाहते थे दूसरे यह कि अंग्रेज ने मकाराना सोच को बरोये कार लाते हुए स्कूलों से अरबी और फ़ारसी को समाप्त कर अंग्रेजी को चालू किया और साथ ही शुक्रवार की नमाज़ के लिए चिट्ठी देने से इनकार कर दिया इसलिए मुसलमानों ने अंग्रेजी शिक्षा का बहिष्कार किया जिससे उन्हें कोई सरकारी नौकरी नहीं मिलती थी किस्सा संक्षेप में, भारतीय मुसलमान शिक्षा, सामाजिक, राजनीतिक और आर्थिक रूप से पतन विकासशील थे दूसरी ओर अंग्रेज सभी मुहर बानियां पर थीं और उसके साथ कठी पतली विपक्ष और हिंदू हितों परस्त पार्टी के गठन के लिए अंग्रेज कानों दान ह्यूम ने अखिल भारतीय राष्ट्रीय कांग्रेस बनाई जो देखने से तो हिंदू मुस्लिम दोनों की पार्टी होने का दावा करती थी लेकिन वास्तव में केवल हिंदू मत के प्रतिनिधि दल था जो खुद को अंग्रेज का पसर मानती थी और अंग्रेज के बाद भारतीय मैन हिंदू राज विन्यास कर के मुसलमानाने हिंद अपना गुलाम बनाना चाहते हती थी तब मुसलमानों ने अपने अधिकारों की रक्षा के लिए १९०६ में ढाका स्थान पर ऑल इंडिया मुस्लिम लीग की स्थापना की।
ऑल इंडिया मुस्लिम लीग का गठन १९०६ में ढाका स्थान पर अमल में आया। महमडिं शैक्षणिक सम्मेलन के वार्षिक अधिवेशन के समाप्त होने पर उपमहाद्वीप के विभिन्न राज्यों से आए मुस्लिम ईतिदीन ने ढाका नवाब सलीम अल्लाह खान की निमंत्रण पर एक विशेष सम्मेलन की। बैठक में फैसला किया गया कि मुसलमानों की राजनीतिक मार्गदर्शन के लिए एक राजनीतिक पार्टी का गठन किया जाए. याद रहे कि सर सैय्यद ने मुसलमानों को राजनीति से दूर रहने का सुझाव दिया था। लेकिन बीसवीं सदी के आरंभ से कुछ ऐसी घटनाओं उत्पन्न होने शुरू हुए कि मुसलमान एक राजनीतिक मंच बनाने की जरूरत महसूस करने लगे। ढाका बैठक की अध्यक्षता नवाब प्रतिष्ठा आलमलك ने की। नवाब मोहसिन आलमल कि; मोलानामहमद अली जौहर, मौलाना जफर अली खान, हकीम अजमल खां और नवाब सलीम अल्लाह खान समेत कई महत्त्वपूर्ण मुस्लिम आबरीन बैठक में मौजूद थे। मुस्लिम लीग का पहला राष्ट्रपति सर आग़ा खान को चुना गया। केंद्रीय कार्यालय अलीगढ़ में स्थापित हुआ। सभी राज्यों में शाखाएं बनाई गईं। ब्रिटेन में लंदन शाखा का अध्यक्ष सैयद अमीर अली को बनाया गया।

पाकिस्तान के लिए संघर्ष

jaJ2 mp gmg pngm
ख़ैबर-पख़्तूनख़्वा क्रिकेट टीम

खैबर पख्तुनख्वा क्रिकेट टीम एक पाकिस्तानी प्रथम श्रेणी की क्रिकेट टीम है।
"नॉर्थ-वेस्ट फ्रंटियर प्रांत" के रूप में, टीम ने कायदे-ए-आज़म ट्रॉफी में 1953-54 से 1978-79 तक और 2007-08 और 2008-09 में पेंटांगुलर कप में फाइनल में जीत हासिल की। तब से यह पेंटांगुलर कप में खैबर पख्तुनख्वा के रूप में खेला गया है।